153. löggjafarþing 2022–2023.

Þingskjal 454 — 368. mál.

Svar

félags- og vinnumarkaðsráðherra við fyrirspurn frá Ingu Björk Margrétar Bjarnadóttur um greiðslur til fyrirtækja í velferðarþjónustu.

Fyrirspurnin hljóðar svo:

1.	Hversu mikið hafa ríki og sveitarfélög greitt fyrirtækjum í velferðarþjónustu sem rekin eru í hagnaðarskyni fyrir þjónustu sína, sundurliðað eftir fyrirtækjum og árum á tíma
bilinu 2012–2022?

2.	Hversu háar arðgreiðslur hafa fyrrgreind fyrirtæki greitt sér á framangreindu tímabili, sundurliðað eftir fyrirtækjum og árum?

3.	Hyggst ráðherra beita sér fyrir því að takmarka arðgreiðslur í velferðarþjónustu?

Félags- og vinnumarkaðsráðuneytið hefur ekki gert samninga við fyrirtæki í velferðar
þjónustu sem rekin eru í hagnaðarskyni fyrir þjónustu sína. Þeir samningar sem gerðir hafa verið um þjónustukaup á málefnasviðum ráðuneytisins, sem ekki falla undir starfsemi stofn
ana ráðuneytisins, hafa hingað til verið við óhagnaðardrifin félagasamtök.